**MEGÁLLAPODÁS**

(építési engedély miatt szükséges parkolóhely megváltás esetén)

amely létrejött egyrészről a Budapest Főváros VII. kerület Erzsébetváros Önkormányzata (1073 Budapest, Erzsébet krt. 6.), - a továbbiakban: **Önkormányzat** -, képviseli **Vattamány Zsolt** polgármester,

másrészről a **Dob utca 93. Korlátolt Felelősségű Társaság** (székhelye: 1055 Budapest, Szalay u. 4. V. em. 3.; cégjegyzékszáma: 01 09 298590; képviseli: Gad Dankner ügyvezető), - a továbbiakban: **Építtető** - között a mai napon az alábbiak szerint:

**1. Az Építtető** a **33859** hrsz. alatti, természetben a Bp. Főv. VII. ker. **Dob u. 93.** szám alatti ingatlanon az épített környezet alakításáról és védelméről szóló 1997. évi LXXVIII. törvény alapján engedélyhez kötött tevékenységet kíván végezni.

Budapest Főváros VII. kerület Erzsébetváros Önkormányzata Képviselő-testületének Polgármesteri Hivatala Műszaki Irodájával történt egyeztetés alapján a **Felek** megállapították, hogy az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 42. §-a és 4. számú melléklete alapján, valamint a parkolóhely létesítési kötelezettség helyi szabályozásáról szóló 5/2004. (III. 1.) önkormányzati rendelet (a továbbiakban: Ör.) által előírt **4 db** számú parkolóhely műszaki okból nem építhető meg.

**2.** A **felek** megállapodnak abban, hogy az **1. pontban** írt **4 db** parkolóhely létesítését az **Építtető** egyszeri parkolóhely megváltási díj megfizetésével teljesíti.

3. A parkolóhely megváltási díj az Ör. 6. § (1) bekezdése alapján parkolóhelyenként  
2 000 000 ,-Ft + ÁFA, azaz Kettőmillió forint + ÁFA, összesen **8.000.000.- Ft + ÁFA, azaz Nyolcmillió forint + ÁFA.**

**4.** Az **Építtető** kötelezettséget vállal arra, hogy a jelen megállapodás **3. pontjában** meghatározott egyszeri parkolóhely megváltási díj teljes összegét legkésőbb az építési engedély jogerőre emelkedése napjáig*,* az **Önkormányzat** OTP Bank Nyrt.-nél vezetett 11784009-15507008 számú számlájára befizeti és a befizetés megtörténtét az építésügyi hatóságnál hitelt érdemlően igazolja.

**5.** A jelen megállapodásban nem szabályozott kérdésekben az Ör., az OTÉK és a Polgári Törvénykönyvről szóló 2013. évi V. törvény (Ptk.) vonatkozó rendelkezései az irányadók.

**6.** **Felek** a jelen megállapodást annak elolvasása után, mint akaratukkal mindenben megegyezőt írták alá.

Budapest, 2018. július „…”

|  |  |
| --- | --- |
| …………….…………………………………….  **Budapest Főváros VII. kerület Erzsébetváros Önkormányzata**  **képviseli**  **Vattamány Zsolt**  **polgármester** | ……………………………………………….  **Építtető**  **Gad Dankner**  **ügyvezető**  **Dob utca 93. KFT.** |
|  |  |

Ellenjegyezte: **Dr. Gotthard Gábor**

**jegyző**

Pénzügyi ellenjegyző: **Fitosné Zemanovics Zsuzsanna**

**Pénzügyi Iroda vezetője**

**Megjegyzés:**

Az általános közigazgatási rendtartásról szóló 2016. évi CL. törvény (a továbbiakban: Ákr.) átmeneti rendelkezései értelmében a közigazgatási hatósági eljárás és szolgáltatás általános szabályairól szóló módosított 2004. évi CXL törvény (Ket.) szerinti jogerős hatósági döntéseket az Ákr. szerinti véglegessé vált döntésnek kell tekinteni.