**2018. A TÁRSASHÁZAK TEHERHORDÓ SZERKEZETEINEK ÉS ÉPÜLETGÉPÉSZETI RENDSZEREINEK RENDELTETÉSÉT GÁTLÓ JAVÍTÓ MUNKÁINAK TÁRSASHÁZ FELÚJÍTÁSI PÁLYÁZATI KIÍRÁSA**

Budapest Főváros VII. Kerület Erzsébetváros Önkormányzata Képviselő-testületének (*a továbbiakban: Önkormányzat*) Pénzügyi és Kerületfejlesztési Bizottsága (*a továbbiakban: Bizottság*) pályázatot ír kiaz Erzsébetváros közigazgatási területén lévő társasházak és lakásfenntartó szövetkezeti házak számára a társasházak közös tulajdoni hányadát érintő ***teherhordó*** épületszerkezeteinek, és épületgépészeti rendszereinek ***rendeltetését gátló javító* *munkáinak***támogatására a ***társasházaknak nyújtható felújítási támogatásról szóló***  *- módosított -* **7/2016. (II.18.)** számú önkormányzati rendelet alapján (*a továbbiakban: ÖR*).

**I.**

**Rendelkezésre álló pénzügyi keret**

|  |  |  |  |
| --- | --- | --- | --- |
|  | **Összesen** | **I. ütem** | **II. ütem** |
| **A visszatérítendő kamat mentes támogatás (kölcsön) folyósítására rendelkezésre álló forrás:** | **45 millió forint** | **maximum 22,5 millió forint** | **az összesen 45 millió forint mínusz I. ütemben (maximum 22,5 millió forint) felhasznált keret** |
| **A vissza nem térítendő kamat mentes támogatás (támogatás) folyósítására rendelkezésre álló forrás:** | **30 millió forint** | **maximum 15 millió forint** | **az összesen 30 millió forint mínusz az I. ütemben (maximum 15 millió forint) felhasznált keret** |
| **Összesen:** | **75 millió forint** | **maxiumum 37,5 millió forint** | **az összesen 75 millió forint mínusz az I. ütemben (maximum 37,5 millió forint) felhasznált keret** |

**II.**

# Támogatás mértéke és módja

1. A pályázók kizárólag az Önkormányzat közigazgatási területén lévő társasházak és lakásfenntartó szövetkezeti házak (*a továbbiakban: társasházak*) lehetnek. Amennyiben a társasházban gazdasági tevékenységet folytató cég/ek tulajdonjoggal bír/nak, úgy – a közös képviselő nyilatkozata alapján (*2. számú melléklet*) – a megítélt támogatásból a tulajdoni hányadra jutó összeg levonásra kerül.
2. Pályázatot benyújtani az alábbi dokumentumokkal alátámasztott munkákra lehet:

A társasházak közös tulajdoni hányadát érintő ***teherhordó*** épületszerkezeteinek és épületgépészeti rendszereinek ***rendeltetését gátló***, a rendeltetését és folyamatos üzemelését veszélyeztető javító, életveszélyes műszaki állapotot megszüntető munkák (*a továbbiakban: rendeltetést gátló javító munkák*):

1. építésügyi hatóság, építésfelügyelet által kiadott 60 napnál nem régebbi hatósági kötelezés vagy egyéb hatósági döntésben foglalt kötelezettség (*pl. erkély, közterületet veszélyeztető homlokzati elem, függőfolyosó, födém , fedélszék, tetőszerkezet, lépcsőkar, stb*.) (*a felújításra maximum adható összeg: 3.000.000,- Ft*)
2. közmű szolgáltató által jegyzett (ajánlott) szakember által kiadott 60 napnál nem régebbi a közművekre vonatkozó szakvélemény épületgépészeti felújítások szükségességére vonatkozóan (*elektromos hálózat)* (*a felújításra maximum adható összeg: 3.000.000,- Ft*)
3. kémény és kéményseprőjárda ellenőrzésével megbízott szerv által kiadott 60 napnál nem régebbi , a kéményekre és azok tartozékaira vonatkozó vagy a kémény használatot megtiltó szakvéleménnyel alátámasztott kémény és kéményseprőjárda felújítása (kémény zárófödém feletti része, kivéve kéménybélelés) (*a felújításra maximum adható összeg: 2.500.000,- Ft*)
4. ágazati kamarák által szakértőként bejegyzett jogosultsággal rendelkező szakember által készített 60 napnál nem régebbi szakvéleménnyel alátámasztott munkák (tartószerkezeti, faanyagvédelmi szakvélemények stb.) (*a felújításra maximum adható összeg: 3.000.000,- Ft*)
5. A pályázott munkát alátámasztó szakvélemény *(engedély, hozzájárulás stb.)* kibocsátójának a munkák elvégzését követően azok szakszerűségét igazolnia kell.
6. Műszakilag elkülöníthető még meg nem kezdett munkákkal lehet pályázni, kivéve az ideiglenes segédszerkezetek elhelyezése a teherhordó szerkezetek megtámasztására és az élet- és balesetveszélyes állapot megszűntetésére irányuló munkák.
7. A jelen pályázati felhívásra való jelentkezés nem zárja ki az Önkormányzat, illetve a Fővárosi Önkormányzat által meghirdetett egyéb társasházi pályázaton való részvételt.
8. Egy társasházra eső támogatás mértéke a tárgyévben:
   1. A társasház által elfogadott felújításra vonatkozó költségvetés legfeljebb **70%-a**,
   2. de nem lehet több jelen fejezet 2.) pontjában meghatározott maximum összegeknél.

A **visszatérítendő kamatmentes támogatás legfeljebb az összes támogatás 60 %-a lehet, a vissza nem térítendő támogatás legfeljebb az összes támogatás 40 %-a lehet. Ettől eltérni csak a kerekítés szabályai szerint lehet.**

**III.**

**A pályázat benyújtása, elbírálása**

1. **A Pályázati felhívás és mellékletei** beszerezhetőek a Polgármesteri Hivatal Hatósági és Ügyfélszolgálati Irodáin (*1073 Budapest, Erzsébet krt. 6., 1076 Budapest, Garay u. 5., Klauzál téri Csarnok*) vagy letölthetőek az Önkormányzat honlapjáról ([*www.erzsebetvaros.hu*](http://www.erzsebetvaros.hu)).
2. **A pályázatok benyújtásának módja: papír alapon egy példányban és egy példányban elektronikus adathordozón (pendrive, CD, DVD)** **PDF formátumban** kell benyújtani.aBudapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin**.
3. **A pályázatok benyújtására nyitva álló időszak:**

|  |  |  |
| --- | --- | --- |
| **I. ütem** | **2018. június 4-től** | **2018. június 22-ig** |
| **II. ütem** | **2018. július 23-tól** | **2018. augusztus 27. (*18 óráig*)** |

1. **A pályázatok elbírálásának határideje:**

**I. ütem: 2018. augusztus 13.**

**II. ütem: 2018. október 8.**

1. **A pályázatok eredménye** a Budapest Főváros VII. Kerület Erzsébetváros Önkormányzata hivatalos honlapján negyedévente közzétételre kerül, valamint a részt vevő pályázók **elektronikus úton és papír alapon értesítést kapnak**.

**IV.**

**Általános részvételi feltételek:**

1. A társasházak „**Jelentkezési adatlap**” (jelen Pályázati felhívás 1. számú melléklete) kitöltésével, az V. fejezet 2.) pontjában foglalt mellékletek csatolásával és ezeknek a III. fejezet 2.) - 3.) pontjaiban jelölt helyen, módon, határidőn belüli beadásával jelenthetik be a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. A megítélt támogatás kizárólag a Bizottság által elfogadott felújítási munka finanszírozására használható fel. **Kivétel**: ha a társasházban élet-, vagy balesetveszélyes helyzet alakult ki, vagy elemi csapás következtében épületszerkezeti károsodás következett be, amit a társasháznak az élet-, vagy balesetveszélyes helyzet esetén (*a továbbiakban: vis maior*) Építésügyi Műszaki Szakértői Névjegyzékben szereplő szakértő szakvéleményével kell igazolni, illetve a elemi csapás következtében kialakult épületszerkezeti károsodásról fotó dokumentációt kell benyújtani. A kért módosításról a Bizottság dönt. A módosított munkára adható támogatás nem lehet nagyobb a pályázaton elnyert összegnél. A be nem nyújtott szakvéleményekre való utólagos hivatkozást a Bizottság nem veszi figyelembe.
4. A visszatérítendő támogatás összegének visszafizetése **a társasház által vállalt időre**, de legfeljebb a következő futamidő alatt történik:

|  |  |  |
| --- | --- | --- |
| **visszatérítendő kamatmentes támogatás összege (Ft)** | | **Futamidő**  **(év)** |
| 0 Ft-tól | 600.000,- Ft-ig | 1 |
| 600.001,- Ft-tól | 1.200.000,- Ft-ig | 2 |
| 1.200.001,- Ft-tól | 1.800.000,- Ft-ig | 3 |

**V.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázat benyújtásának formai és tartalmi előírásai:
2. a pályázati anyagot a 2.) pontban **előírt sorrendben**, **bekötve** **kizárólag** **roncsolással bontható módon**, **zárt borítékban**, egy példányban kell benyújtani a pályázati felhívás III. fejezet 2. pontjában feltüntetett helyszínek valamelyikén.

A roncsolással bontható kötés nem teszi lehetővé, hogy a benyújtott pályázatban, annak látható megsértése nélkül, lapokat cseréljenek ki, vagy újabb lapokat helyezzenek el.

**Roncsolással bontható kötés:**

A pályázati anyag fűzési oldalán minden lapot átlyukasztani, azon fonalat átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy a pályázat könnyen lapozható legyen! – és a címkét aláírni, vagy bélyegzőlenyomattal ellátni oly módon, hogy az aláírás, vagy bélyegzőlenyomat a pályázat lapjára is átérjen.

1. **a pályázati anyagot tartalmazó zárt borítékra rá kell írni:**

* **„2018. évi rendeltetést gátló munka” megjelölést és a társasház címét és a felújítási munka rövid, egy szavas megnevezését. pl. „kémény”.**

1. **A pályázati anyagot, annak mellékleteit papír alapon egy példányban és egy példányban elektronikus adathordozón (pendrive, CD, DVD)** **PDF formátumban** kell benyújtani. A pályázati anyag egy példányát és az azt tartalmazó digitális adathordozót a Főépítészi Iroda (a továbbiakban: Iroda) nyilvántartásba veszi és megőrzi.

**E-MAILEN NINCS LEHETŐSÉG PÁYÁZATI ANYAG BENYÚJTÁSRA.**

1. A pályázatban benyújtandó dokumentumok és azok összeállítási sorrendje a következő:
   1. jelen kiírás 1., 2. sz. mellékletei hiánytalanul és pontosan, olvashatóan kitöltve
   2. a pályázati feltételeknek megfelelő (*legalább a közös képviselő által minden oldalon hitelesített másolat*):

ba) közgyűlés esetén

* jegyzőkönyv a jelen pályázati kiírást követően meghirdetett és megtartott társasházi közgyűlésről,
* jegyzőkönyv mellékletét képező jelenléti ív (az aktuális tulajdonosok nevével, cég ill kiskorú esetén az aláírásra jogosult(ak) nevének feltüntetésével),
* a Polgári perrendtartásról szóló 2016. évi CXXX. törvény VI. fejezet 20. pontjában foglaltaknak megfelelő tartalmú és formájú tulajdonosi meghatalmazások másolati példánya.

bb) írásbeli szavazás esetén

* is tartalmazza a szavazás és az így hozott határozat a c) pontban foglaltakat, ill. a közös képviselő aláírásával vállalja annak hitelességét
  1. A társasházi közgyűlésnek az alábbi határozatot - *értelemszerűen kitöltve* - kell jóváhagynia:

*„A Budapest VII. kerület ………….utca …..szám alatti társasház (a továbbiakban: társasház)* ***…… szavazati aránnyal*** *úgy dönt, hogy indul a Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …………….. számú határozatával elfogadott, 2018. évi a társasházak teherhordó szerkezeteinek és épületgépészeti rendszereinek rendeltetését gátló javító munkáinak társasház felújítási pályázaton (a továbbiakban: pályázat), a pályázati kiírásban szereplő feltételeket elfogadja, a pályázattal kapcsolatos ügyintézésre és a támogatási szerződés aláírására és azzal kapcsolatos esetleges módosításokra (adatváltozás miatti szerződés módosítás, határidő hosszabbítás) felhatalmazza a közös képviselőt, a benyújtott pályázatban szereplő adatok az alábbiak:*

*a felújítási munka megnevezése ………………………………………………...............................*

*az elfogadott árajánlat költségvetési főösszege:………………………….Ft azaz…………...................................................................................................................forint a kért támogatás számszerű összegét Ft, azaz………………………………………………………………………………………………forint (ami legfeljebb**a**Pályázati Kiírás**II. fejezet 2.) pontja szerinti maximalizált összeg)*

*A társasház nyilatkozik, hogy a társasháznak nincs olyan tartozása, ami a visszatérítendő támogatás visszafizetését veszélyezteti. A társasház nyilatkozik, hogy a támogatás pozitív elbírálása esetén a társasház a számlavezető pénzintézeténél a kapott támogatás összegére azonnali inkasszót (felhatalmazó levél) engedélyez az Önkormányzat részére. A társasház közgyűlése megállapítja, hogy a pályázati anyagban foglalt adatok hitelességéért és valóságtartalmáért a közös képviselő vállal felelősséget.”*

* 1. a társasházi közgyűlés által elfogadott - *a pályázati munkához tartozó* - részletes költségvetés/árajánlat, melynek összege a „Jelentkezési adatlapon” feltüntetett összeggel meg kell egyezzen,
  2. számlavezető pénzintézet 60 napnál nem régebbi igazolását (*kivonatát*), hogy az elfogadott költségvetési összegből a pályázati felhívás II. fejezet 2. pontjában leírt maximális támogatáson felüli összeg  ***mint önrész*** a társasház számláján rendelkezésre áll (*pl.: elfogadott költségvetés: 5.000.000.-Ft, maximalizált támogatási összeg: 2.000.000.-Ft, az igazolandó önrész összege: 3.000.000.-Ft*).

Amennyiben a kért támogatási összeg nem éri el pályázati felhívás II. fejezet 2. pontjában leírt maximális támogatást, akkor ***legalább az elfogadott költségvetés 30%-a mint önrész*** a társasház számláján rendelkezésre áll (*pl.: elfogadott költségvetés: 1.000.000.-Ft, támogatási összeg (max. 70%): 700.000.-Ft, igazolandó önrész összege: 300.000.-Ft*),

* 1. a II. fejezet 2.) pontjában felsorolt alátámasztó – 60 napnál nem régebbi – dokumentumok (pl.: szakvélemény, FÖKÉTÜSZ nyilatkozat, stb.)
  2. a teljes pályázati anyag (*jelen fejezet 2) pont a)-f) alpontjai*) PDF formátumban elektronikus adathordozón (*pendrive, CD, DVD*).

1. A támogatás feltétele, hogy a társasház – *mind az első, mind a megismételt közgyűlésen illetve írásos szavazat esetében* – az V. fejezet 2.) bekezdés c) pontja szerinti határozatot, az összes tulajdoni hányad szerinti több mint 50%-os szavazataránnyal, a társasházi törvénynek megfelelő módon fogadja el.
2. A pályázatok csak az igényelt támogatásra vonatkozó, hibátlanul kitöltött jelentkezési adatlap, valamint a pályázati kiírásnak alaki (1 példány papíralapon és 1 példány elektronikus adathordozón PDF formátumban) és tartalmi szempontból teljes mértékben megfelelő összes szükséges melléklet - az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VI.**

**A pályázat elbírálása**

1. A pályázati anyagokat tartalmazó borítékok felbontását a hivatal munkatársaiból és a Bizottság tagjaiból álló munkacsoport végzi el. A bontási jegyzőkönyvben rögzíteni kell az érvényes és érvénytelen pályázatokat, valamint azon pályázatokat, amelyek hiánypótlási felhívás kibocsátásával érvényessé tehetők. A hiánypótlási felhívást az Iroda bocsátja ki.

Automatikus érvénytelenséget eredményez a pályázati anyag jelen kiírás V. fejezet 1.) pontjában foglaltaktól eltérő kötése vagy a roncsolással bontható lezárás elmulasztása, amelyre hiánypótlási felhívás nem kerül kibocsátásra.

1. A hiánypótlás a hiánypótlási felhívás kézhezvételétől számított **5 munkanapon belül** teljesíthető az Önkormányzati Ügyfélszolgálatokon személyes leadással, vagy e-mailen kiküldött hiánypótlási felhívásra történő válasz e-mail megküldésével. Ebben az esetben a csatolt dokumentumok **PDF** formátumban nyújthatók be, a dokumentum hitelessége a benyújtó felelőssége.
2. A hiánypótlás kézhezvételének napja az a nap, amikor pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (kézbesítési vélelem).
3. Hibás adatok megadásából származó hátrányok a Társasházat terhelik, illetve a benyújtott pályázat érvénytelenségét eredményezheti.
4. A hiánypótlás elmulaszása vagy határidőn túl történő teljesítése a pályázat érvénytelenségét eredményezi.
5. Hiánypótlásra a megadott határidőkön belül egy alkalommal van lehetőség. A hiánypótlási határidő meghosszabbítására nincs lehetőség.
6. A pályázatokat a jogszabályi felhatalmazás alapján a Bizottság bírálja el.

**VII.**

**Támogatási szerződés megkötése, megszegésének jogkövetkezményei, elszámolás**

1. A támogatás igénybevételének feltétele, hogy az Önkormányzat és a társasház között a Bizottság által hozott határozat illetve a társasház által benyújtott pályázati anyag alapján jelen Pályázati Kiírás 5. sz melléklete szerinti szerződés jöjjön létre.
2. Amennyiben a társasház Pályázati Kiírás 5. sz melléklete szerinti szerződésben foglalt adataiban (pl.: közös képviselet, bankszámlaszám) változás áll be a pályázat benyújtása és szerződéskötés közötti időben, úgy a társasház a változást a bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
3. A szerződésben foglalt adatok változásában történt változás be nem jelentéséből adódó károkért és hátrányokért a társasház felel.
4. A támogatási szerződés elkészültéről az Iroda elektronikus értesítést küld a pályázónak a pályázatban megjelölt e–mail címére, amelynek átvételétől számított 22 munkanapon belül a pályázónak a támogatási szerződést alá kell írnia. Ha a pályázó a támogatási szerződés elkészültéről szóló, az Iroda által megküldött értesítéstől számított 22 munkanapon belül a támogatási szerződést nem írja alá, az elállásnak minősül. (*Az értesítés kézhezvételének napja az a nap, amikor pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (kézbesítési vélelem)*)
5. Az építési, bejelentési vagy egyéb hatósági engedélyhez kötött munkák esetén a szerződéskötés legfeljebb 60 munkanapra függeszthető fel amennyiben a pályázat benyújtásának időpontjában a szükséges engedély vagy bejelentés tudomásul vétele nem áll rendelkezésre.
6. A költségvetési támogatások felhasználását, ha ennek a mindenkor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és a mindenkor hatályos közbeszerzésekről szóló törvény rendelkezéseit kell alkalmazni.
7. A pályázattól való esetleges visszalépési szándékot a közös képviselő írásban köteles jelezni az Iroda felé a társasház számvizsgáló bizottságának tagjai által hitelesített formában. A visszalépés esetén a társasház a visszalépéstől számított 2 évre a társasházi pályázatokon való részvételből kizárásra kerül. Több nyertes pályázattól való visszelépés esetén, annyiszor 2 évre lesz kizárva a pályázati lehetőségtől ahány nyertes pályázattól lépett vissza. (kivéve dokumentumokkal igazolt vis maior helyzet*).*

Vis maior esetén a már megitélt támogatást a pályázott munka helyett vis maior helyzet rendezésére használható fel, amennyiben a pályázó megfelelő iratokkal igazolta azt, valamint annak megoldását szolgáló munkák szükségességét az Iroda felé.

1. A munkálatokat valamennyi felújítási pályázatnál a szerződés megkötésétől számított 180 napon belül be kell fejezni. Előre nem látható okok esetén a társasház az elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb két hónappal hosszabbíthatja meg. Ezen határidők elmulasztása szerződésszegésnek minősül.
2. Az elszámolást a pályázatot lebonyolító Irodának címezve kell benyújtani. A szerződés szerinti szakmai igazolást követően a pénzügyi ellenőrzést, lebonyolítást és kifizetést a Pénzügyi Iroda intézi.
3. A társasház legkésőbb a szerződéskötéstől számított 210 napon belül köteles benyújtani a közös képviselő által hitelesített számlamásolatokat és a munka elvégzését igazoló dokumentumokat 2 példányban, az alábbi sorrendben:
   1. elszámolási iratjegyzék (*4. számú melléklet*)
   2. a számlavezető pénzintézetnél tett, az önkormányzatnak inkasszó jogot biztosító bejelentés (felhatalmazó levél) eredeti példányát (*3. számú melléklet)*
   3. a mindenkor jogszabályi előírásoknak megfelelően kitöltött számla/számlák másolata (a közös képviselő aláírásával miszerint „*az eredetivel mindenben megegyező másolat*”) mellékleteivel (*számlarészletező*) – másolat

A számlák eredeti példányára rá kell írni – ezzel együtt kell lemásolni – „2018. évi VII. kerületi társasházi pályázati forrásból támogatva”. Készpénzfizetési számla esetén a számlán/kon fel kell tüntetni, hogy „*fizetve*”.

* 1. vállalkozási szerződés a Társasház és a vállalkozó között (másolat),
  2. a felújítási munkák vállalkozási szerződés szerinti elvégzését igazoló, a hatályos jogszabályoknak megfelelő dokumentum másolata (minden közreműködő, legalább építtető és kivitelező által aláírva)
  3. nyilatkozat a helyi önkormányzattal szemben fennálló tartozással kapcsolatban, (*6. számú melléklet*)
  4. az alátámasztó dokumentumot kibocsátó szerv, szakember, hivatal stb. által kibocsátott munkák szakszerű elvégzését alátámasztó dokumentumok
  5. amennyiben szükséges: jogerős hatósági vagy településképi döntés (másolat)

1. A jelen kiírásban foglalt határidők elmulasztása szerződésszegésnek minősül. A pályázati kiírásban megjelölt határidőkbe nem számítanak bele az ünnepnapok és a közigazgatási szünet időtartama.
2. A támogatás folyósítása a VII. fejezet 10. pontban foglalt dokumentumok benyújtása alapján történik. Az elszámolás során kizárólag a Bizottság által elfogadott, elvégzett munkákról kiállított számlák fogadhatók be.
3. Az Önkormányzat a társasházzal kötött támogatási szerződésben foglaltak szerint, átutalja az támogatás összegét. (*utófinanszírozás*)
4. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a társasházat terheli.
5. A társasház a visszatérítendő támogatás visszafizetését a támogatási összeg számlájára érkezését követő **második** hónap első napjától köteles a támogatási szerződésben meghatározott törlesztési időben és részletekben teljesíteni az önkormányzat fizetési számlaszámára történő átutalással. Az aktuális törlesztőrészlet a futamidő alatt minden hónap 15. napjáig esedékes.
6. A társasház a fennmaradó törlesztési kötelezettségének a törlesztési határidő lejárta előtt egy összegben bármikor eleget tehet.
7. Ha a felújítás tényleges költsége kevesebb, mint a támogatási szerződésben szereplő összeg, úgy ennek megfelelően az összes támogatás összege is arányosan csökken, továbbá a havonkénti törlesztő részlet nem változik, a törlesztés időtartama annak arányosan rövidül.
8. Az Önkormányzat a társasház fizetési késedelme esetén
9. amennyiben az Önkormányzat tulajdoni hányaddal rendelkezik a társasházban, úgy ennek arányában - a késedelembe esés hónapjában - a társasháznak fizetendő aktuális havi közös költség levonásával kompenzálja a Társasház aktuális havi elmaradását;
10. a késedelembe esést követő hónap első napjától, a Polgári Törvénykönyvről szóló 2013. évi V. törvényben meghatározottak szerint és mértékben késedelmi kamatot számít fel;
11. két havi törlesztő részlet elmaradása után a társasházzal kötött támogatási szerződést azonnali hatállyal felmondja, egyidejűleg intézkedik a tartozás (támogatás) visszafizettetése és a késedelmi kamat beszedése iránt.
12. A pénzügyi teljesítésről a Pénzügyi Iroda tájékoztatja a társasházat. A támogatás feletti befizetés túlfizetésnek számít. Túlfizetés esetén a támogatás feletti összeg visszafizetésre kerül a társasház szerződésben megadott bankszámlájára.
13. A társasház felújítási munkáinak készültségi fokát, elvégzését a Polgármesteri Hivatal bármikor ellenőrizheti.
14. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a támogatási szerződés szerinti összes támogatással érintett felújítási munkálatok dokumentációiba betekinthessen.
15. A társasházzal kötött támogatási szerződésben foglaltak súlyos megszegése (*súlyos megszegésnek minősül: a határidők be nem tartása, a szerződéstől eltérő munkák elvégzése*) esetén az Önkormányzat jogosult a támogatási szerződés azonnali hatállyal történő felmondására A szerződések egyoldalú felmondását az Iroda készíti elő.

A pályázati kiírás mellékletei:

* 1. sz. melléklet: Jelentkezési adatlap
* 2. sz. melléklet: Közös képviselői nyilatkozat a társasházban gazdasági tevékenységet végző

személyek, társaságok, szervezetekről és azok tulajdoni hányadáról

* 3. sz. melléklet: Felhatalmazó levél inkasszó jog bejegyzésére
* 4. sz. melléklet: Elszámolási jegyzék
* 5. sz. melléklet: Támogatási szerződés – tervezet minta
* 6. sz. melléklet: Nyilatkozat a helyi önkormányzattal szemben fennálló tartozással kapcsolatban
* 7. sz. melléklet: Meghatalmazás minta

Budapest; 2018. május 31.

**Benedek Zsolt**

Pénzügyi és Kerületfejlesztési Bizottság Elnöke